બ્રિટિશ રૉયલ ફેમિલીમાં ગઈકાલે પ્રિંસ હેરીનો લગ્ન સમારંભ રંગેચંગે પૂરો થયો. કદાચ આ લગ્ન 21મી સદીના અત્યાર સુધીના સૌથી હાઈપ્રોફાઇલ અને ભવ્ય ઝાકમઝોળવાળા મેરેજ હશે. પ્રેન્સ હેરી(33) અને અમેરિકન એક્ટ્રેસ મેગન માર્કલ(36) શનિવારે લંડનના વિંડસર મહેલ ખાતે આવેલ સેંટ જોર્જ ચર્ચમાં સંબંધીઓ અને આમંત્રીતોની હાજરીમાં લગ્નગ્રંથીથી જોડાયા હતા. મેગન ખૂબ જ સાધારાણ પરીવારમાંથી એક્ટ્રેસ બની છે. ન્યૂયોર્ક ટાઇમ્સના અહેવાલ પ્રમાણે તેમની માં અમેરિકન ખેતરમાં દાસ તરીકે કામ કરતા આફ્રિકન ખેતમજૂરોની વંસજ છે. મેગનના આ બીજા મેરેજ છે. લગ્ન બાદ મેગનને હવે ડચેઝ ઓફ સસેક્સ કહેવામાં આવશે. તો પ્રિંસ હેરી ડ્યુક ઓફ સસેક્સ.